text: OMV Petrom влиза в блока "Хан Аспарух" - Money.bg
  OMV Petrom влиза в блока "Хан Аспарух"
  01.09.2020 13:14:26
  01.09.2020 14:30:55
  Румънското дружество на европейския енергиен лидер OMV - OMV Petrom, вече официално е собственик на 100% от акциите на OMV Offshore Bulgaria, с което влиза в проучвателния блок "Хан Аспарух" в Черно море. Това става ясно от официално съобщение на фирмата.
  След изтеглянето от него на компанията Repsol, която държеше 30% от блок, българските регулатори одобриха нейният дял да бъде поделен между останалите двама партньори - Total и OMV Offshore Bulgaria. Сега след приключването на сделката румънската OMV Petrom вече държи 42,86% дял, а френската Total - 57,14%.
  През 2012 година българското правителство даде лиценз за проучване на консорциум от OMV, Total и Repsol с дял съответно от 30, 40 и 30 на сто.
  Repsol продава дела си в "Хан Аспарух"
  OMV и Total влагат още €3,3 млн. в проучвателни дейности
  Купувачът OMV Petrom е една от големите енергийни компании в Югоизточна Европа. Компанията има 802 бензиностанции в северната ни съседка и в региона под два бранда - OMV Petrom.
  Австрийската група на OMV държи над 51% от румънското дружество, а останалата част е собственост на правителството на страната и на други местни акционери.
  Преди два месеца българското правителство даде разрешение за удължаване на срока за проучване за петрол и газ в "Блок 1-21 Хан Аспарух" с две години до май 2022 година. Според решението тогава за този период в проучванията там ще бъдат вложени 3,3 милиона евро.